ai4bharat/Pralekha huggingface dataset:
रेल्वे मंत्रालय
भारतीय रेल्वेने ऑगस्ट 22 मध्ये 119.32 दशलक्ष टन ही ऑगस्ट महिन्यातील सर्वाधिक मालवाहतूक नोंदवली
ऑगस्ट महिन्यात 8.69 दशलक्ष टन इतकी अधिक मालवाहतूक झाली आहे, म्हणजे ऑगस्ट 2021 मधील सर्वोत्तम आकडेवारीपेक्षा 7.86% अधिक
याबरोबरच भारतीय रेल्वेने सलग 24 महिने सर्वोत्तम मासिक मालवाहतुकीची नोंद केली आहे
नवी दिल्ली, 5 सप्टेंबर 2022
भारतीय रेल्वेने ऑगस्ट 2022 मध्ये आतापर्यंतची ऑगस्ट महिन्यातील सर्वाधिक म्हणजे 119.32 दशलक्ष टन मालवाहतूक नोंदवली आहे. ऑगस्ट महिन्यात 8.69 दशलक्ष टन इतकी अधिक मालवाहतूक झाली आहे, म्हणजे ऑगस्ट 2021 मधील सर्वोत्तम आकडेवारीपेक्षा 7.86% अधिक वाढ नोंदवली आहे. त्याच बरोबर भारतीय रेल्वेने सलग 24 महिने सर्वोत्तम मासिक मालवाहतुक केली आहे.
रेल्वेने 9.2 दशलक्ष टन कोळसा , 0.71 दशलक्ष टन खते , 0.68 दशलक्ष टन उर्वरित इतर वस्तू आणि 0.62 दशलक्ष टन कंटेनर इतकी अधिक मालवाहतूक केली आहे. वाहनांच्या वाहतुकीतील वाढ हे 2022-23 आर्थिक वर्षातील मालवाहतुकीचे आणखी एक वैशिष्ट्य असून 2022-23 या आर्थिक वर्षात ऑगस्टपर्यंत 2,206 वाघिणी  मधून वाहतूक करण्यात आली, गेल्या वर्षीच्या याच कालावधीत ही संख्या 1314 रेक्स होती म्हणजे यात 68% वाढ झाली आहे.
1 एप्रिल 2022 ते 31 ऑगस्ट 2022 पर्यंत एकूण मालवाहतूक 620.87 दशलक्ष टन झाली असून 2021-22 मधील 562.75 दशलक्ष टनच्या तुलनेत 58.11 दशलक्ष टन म्हणजे ही वाढ 0.32% अधिक आहे.
निव्वळ टन किलोमीटर  मालवाहतूक ऑगस्ट 21 मधील 63 अब्ज वरून वाढून ऑगस्ट 22 मध्ये 73 अब्ज पर्यंत गेली आहे. ही वाढ 16 % आहे. पहिल्या पाच महिन्यांत एकत्रित निव्वळ टन किलोमीटर मध्ये 18.29% इतकी वाढ झाली आहे.
उर्जा आणि कोळसा मंत्रालयाच्या समन्वयाने वीज निर्मिती केंद्रांना कोळशाचा पुरवठा वाढवण्यासाठी भारतीय रेल्वेचे निरंतर प्रयत्न हे ऑगस्ट महिन्यातील मालवाहतुकीच्या कामगिरीचे प्रमुख वैशिष्ट्य आहे. वीज निर्मिती केंद्रांना कोळसा पुरवठा  ऑगस्टमध्ये 10.46 दशलक्ष टनने वाढला असून 44.64 दशलक्ष टन कोळसा वीज केंद्रांना पोहचवण्यात आला , जो गेल्या वर्षी 34.18 दशलक्ष टन होता म्हणजे यात 31% वाढ झाली आहे. याचाच अर्थ या वर्षाच्या पहिल्या पाच महिन्यांत, रेल्वेने गेल्या वर्षीच्या याच कालावधीच्या तुलनेत 32% पेक्षा जास्त वाढीसह 58.41 दशलक्ष टन पेक्षा अधिक कोळसा वीज केंद्रांना पोहचवला आहे.
माल-निहाय वाढ दर्शवते की रेल्वेने बहुतांश सर्व प्रकारच्या मालवाहतुकीत लक्षणीय वाढ नोंदवली आहे:
|
|
Commodity
|
|
Variation 
|
|
% variation
|
|
Coal
|
|
9.20
|
|
19.26
|
|
Fertilizer
|
|
0.71
|
|
17.10
|
|
Balance Other Goods
|
|
0.68
|
|
7.69
|
|
Containers
|
|
0.62
|
|
9.39
|
|
POL
|
|
0.28
|
|
7.80Jaydevi PS/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 112
पंतप्रधान कार्यालय
संयुक्त राष्ट्रांच्या आमसभेला पंतप्रधानांनी केले संबोधित
नवी दिल्ली, 27 सप्टेंबर 2019
संयुक्त राष्ट्रांच्या आमसभेला पंतप्रधान नरेंद्र मोदी यांनी आज न्यूयॉर्क इथे संबोधित केले.
महात्मा गांधी यांचा सत्य आणि अहिंसेचा संदेश आजही शांतता, प्रगती आणि जगाच्या विकासासाठी समपर्क असल्याचे पंतप्रधानांनी सांगितले.
स्वच्छ भारत, आयुष्मान भारत, जनधन योजना, आधार यासारख्या जनकेंद्री उपक्रमांमुळे घडलेले परिवर्तन पंतप्रधानांनी अधोरेखित केले. भारताने असे उपक्रम हाती घेतल्याने संपूर्ण जगासाठी ते आशादायी असते, असे पंतप्रधान म्हणाले.
एकदाच वापरात येणाऱ्या प्लॅस्टिकपासून मुक्त होण्यासाठी भारताच्या कटिबद्धतेचा त्यांनी उल्लेख केला. प्रत्येक घराला पाणी, प्रत्येक कुटुंबाला घर आणि येत्या 5 वर्षात क्षयरोगाचे उच्चाटन करण्यासाठीच्या सरकारच्या कटिबद्धतेचा त्यांनी उच्चार केला.
भारतीय संस्कृतीवर भर देताना जनकल्याण हे आमच्या संस्कृतीचा भाग असल्याचे सांगून जन सहभागाद्वारे लोक कल्याण हा आपल्या सरकारचा मंत्र असल्याचे पंतप्रधान म्हणाले.
130 कोटी जनतेच्या आकांक्षा पूर्ण करण्याचे सरकारचे प्रयत्न हे संपूर्ण जगासाठीही लाभादायक ठरणार असल्याचे ते म्हणाले. आम्ही केवळ आमच्या जनतेसाठी नव्हे तर संपूर्ण जगाच्या कल्याणासाठी कार्य करत आहोत म्हणूनच ‘सबका साथ, सबका विकास, सबका विश्वास’ हे आमचे ब्रीद वाक्य आहे, असे पंतप्रधान म्हणाले.
दहशतवाद हे जगासमोरचे मोठे आव्हान आहे, मानवतेच्या कल्याणासाठी सर्व जगाने दहशतवादाविरोधात एकवटण्याचे आवाहन त्यांनी सर्व राष्ट्रांना केले. भारताने जगाला युद्ध नव्हे, तर बुद्धांचा शांततेचा संदेश दिला. संयुक्त राष्ट्रांच्या शांतता मोहिमेत भारताच्या योगदानाचा त्यांनी उल्लेख केला.
बहुपक्षीय या संज्ञेला नवा आयाम देण्याचे आवाहन त्यांनी आंतरराष्ट्रीय समुदायाला केले. जग एका नव्या युगातून जात आहे. विभाजित झालेले जग हे कोणाच्याच हिताचे नाही, असे पंतप्रधान म्हणाले.
जागतिक आव्हानांना तोंड देण्यासाठी एकत्रित कृती करण्यासंदर्भात त्यांनी तमिळ तत्ववेत्ते कनियान पुंगुद्रनार आणि स्वामी विवेकानंद यांची वचने नमूद केली. सलोखा आणि शांतता हा जगातल्या सर्वात मोठ्या लोकशाहीचा उर्वरित जगाला संदेश आहे, असे त्यांनी सांगितले.
भारतात उर्त्सजनाचे दरडोई प्रमाण कमी असल्याने जागतिक तापमान वाढीत भारताचा वाटा कमी असला, तरीही जागतिक तापमान वाढीचे परिणाम रोखण्यात भारत आघाडीवर आहे. आंतरराष्ट्रीय सौर आघाडी, 450 गिगावॅट नवीकरणीय उर्जेचे उद्दिष्ट यांचा उल्लेख करुन हवामान बदलाचे परिणाम रोखण्यासंदर्भात सरकारने उचललेल्या पावलांची त्यांनी माहिती दिली.
B.Gokhale/N.Chitale/D.Rane
(Visitor Counter : 77
राष्ट्रपती कार्यालय
दुर्गापूजेच्या पूर्वसंध्येला राष्ट्रपतींचा शुभेच्छा संदेश
नवी दिल्ली, 12 ऑक्टोबर 2021
राष्ट्रपती रामनाथ कोविंद यांनी दुर्गापूजेच्या पूर्वसंध्येला पाठविलेल्या शुभेच्छा संदेशात म्हटले आहे:-
“दुर्गा पूजेच्या या मंगल प्रसंगी, मी देशात आणि परदेशात राहणाऱ्या आपल्या सर्व नागरिक बंधू-भगिनींचे अभिनंदन करतो आणि त्यांना शुभेच्छा देतो.
दुर्गा देवी हे शक्तीचे प्रतीक आहे आणि नारी-शक्तीचे एक दैवी रूप देखील आहे. दुर्गा पूजा म्हणजे दुष्ट शक्तींवर चांगल्या गोष्टींच्या विजयाचा उत्सव आहे. दुर्गा मातेची नऊ वेगवेगळी रूपे जीवन आणि निसर्ग यांच्या एकत्रीकरणाच्या विविध पैलूंचे प्रतिनिधित्व करतात.
या उत्सवी पर्वावर, स्त्रियांना पूर्वीपेक्षा अधिक सन्मान देईल आणि राष्ट्र उभारणीच्या प्रक्रियेमध्ये समान सहभाग देऊ शकेल असा समाज निर्माण करण्याचा संकल्प करूया.
ह्या आनंदी सणानिमित्त नागरिकांमध्ये शांतता, बंधुत्व आणि ऐक्याची उर्जा निर्माण होवो आणि आपल्या देशाची सेवा आणि प्रगती साधण्याप्रती आपण स्वतःला पुन्हा समर्पित करू शकू अशी प्रार्थना मी देवाकडे करतो,”
राष्ट्रपतींचा संपूर्ण संदेश वाचण्यासाठी कृपया येथे क्लिक करा-
Jaydevi PS/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 178
गृह मंत्रालय
केंद्रीय गृहमंत्री अमित शहा यांनी तीन एप्रिल रोजी छत्तीसगडमध्ये नक्षलवाद्यांशी झालेल्या चकमकीत शहीद झालेल्या सैनिकांना वाहिली श्रद्धांजली
नवी दिल्ली, 4 एप्रिल 2021
केंद्रीय गृहमंत्री अमित शहा यांनी छत्तीसगडमध्ये 3 एप्रिल रोजी नक्षलवाद्यांशी झालेल्या चकमकीत शहीद झालेल्या सैनिकांना श्रद्धांजली वाहिली. अमित शहा म्हणाले की, सैनिकांनी देशासाठी केलेले बलिदान व्यर्थ ठरणार नाही याची शहीदांच्या कुटुंबीयांना आणि देशाला मी खात्री देतो.
अमित शहा म्हणाले की नक्षलवाद्यांविरूद्ध आमचा लढा सामर्थ्य, चिकाटी व तीव्रतेने सुरू राहील आणि आम्ही तो शेवटपर्यंत घेऊन जाऊ.
केंद्रीय गृहमंत्री म्हणाले,की आकडेवारीबाबत मला अद्याप काही सांगायचे नाही कारण शोधमोहीम सुरू आहे.
अमित शहा यांनी परिस्थितीचा आढावा घेतला आणि गृह मंत्रालय, गुप्तचर विभाग आणि केंद्रीय सशस्त्र पोलिस दलांच्या वरिष्ठ अधिकाऱ्यांसमवेत आढावा बैठक घेतली.
M.Chopade/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
पंतप्रधान कार्यालय
पर्यावरणस्नेही आणि शाश्वत विकासात सहभागी असलेल्या सर्वांची पंतप्रधानांनी केली प्रशंसा
पंतप्रधान नरेंद्र मोदी यांनी पर्यावरणपूरक आणि शाश्वत विकासात सहभागी असलेल्या सर्वांची प्रशंसा केली आहे. यातून पायाभूत सुविधांची निर्मिती आणि चक्राकार अर्थव्यवस्था या दोघांनाही चालना मिळेल, असे मोदी यांनी म्हटले आहे.
सीमा रस्ता सुरक्षा संस्थेच्या  संदर्भात आपल्या ट्विटर संदेशांद्वारे पंतप्रधान म्हणाले;
"पायाभूत सुविधांची निर्मिती आणि चक्राकार अर्थव्यवस्था, दोघांनाही यामुळे चालना मिळेल. या प्रयत्नात सहभागी असलेल्या सर्वांचे अभिनंदन."
उपराष्ट्रपती कार्यालय
मिलाद-उन-नबीच्या पूर्वसंध्येला उपराष्ट्रपतींकडून जनतेला शुभेच्छा
नवी दिल्ली, 20 नोव्हेंबर 2018
मिलाद-उन-नबी अर्थात ईद-ए-मिलादनिमित्त उपराष्ट्रपती एम. व्यंकय्या नायडू यांनी देशातल्या जनतेला शुभेच्छा दिल्या आहेत.
प्रेषित महंमद यांनी मानवतेला, करुणा आणि सार्वजनिक बंधुत्वाचा मार्ग दाखविला.
शांतता आणि सौहार्दपूर्ण समाजाच्या निर्मितीसाठी, प्रेषित महंमद यांची चिरंतन शिकवण जनतेला सदैव मार्गदर्शन करत राहो असे उपराष्ट्रपतींनी आपल्या संदेशात म्हटले आहे.
B.Gokhale/N.Chitale/P.Malandkar
(Visitor Counter : 82
पंतप्रधान कार्यालय
पंतप्रधानांनी देशवासियांना पारशी नववर्ष, नवरोझच्या दिल्या शुभेच्छा
पंतप्रधान नरेंद्र मोदी यांनी पारशी नववर्ष, नवरोझच्या निमित्ताने जनतेला शुभेच्छा दिल्या आहेत.
एका ट्विटमध्ये पंतप्रधान म्हणाले;
"पारशी नववर्षाच्या शुभेच्छा. सुख, समृद्धी आणि उत्तम आरोग्याने परिपूर्ण वर्षासाठी प्रार्थना करूया. विविध क्षेत्रांमध्ये पारशी समाजाने दिलेल्या उत्कृष्ट योगदानाची भारत प्रशंसा करतो.
नवरोझ मुबारक ! "
आरोग्य आणि कुटुंब कल्याण मंत्रालय
कोविड-19 बाबत ताजी माहिती
देशव्यापी लसीकरण मोहिमेअंतर्गत आतापर्यंत कोविड प्रतिबंधक लसीच्या 58.14 कोटी मात्रा देण्यात आल्या
भारतात गेल्या 24 तासांत 30,948 नव्या रुग्णांची नोंद झाली
सध्या कोविड सक्रीय रुग्णांची संख्या आतापर्यंतच्या एकूण कोविड बाधित रुग्णसंख्येच्या 1.09% ,आहे; मार्च 2020 पासूनच्या नीचांकी पातळीवर
देशात सध्या 3,58,398 कोविड सक्रीय रुग्ण आहेत, ही गेल्या 152 दिवसांतील सर्वात कमी रुग्णसंख्या आहे
रोगमुक्ती दरात वाढ होऊन सध्या तो 97.57% आहे, मार्च 2020 पासूनच्या सर्वात उच्चांकी पातळीवर
गेल्या 24 तासांत 38,487 जण बरे झाले; आता बरे झालेल्यांची एकूण संख्या 3,16,36,469
साप्ताहिक पॉझिटीव्हिटी दर  गेले 58 दिवस 3% पेक्षा कमी
दैनंदिन पॉझिटीव्हिटी दर  गेले 27 दिवस 3% पेक्षा कमी
आतापर्यंत कोविड संसर्ग तपासणीच्या एकूण 50 कोटी 62 लाख चाचण्या करण्यात आल्या
दूरसंचार आणि माहिती तंत्रज्ञान मंत्रालय
इंडिया पोस्ट पेमेंट बँकेचा टाटा एआयजीसोबत करार
पणजी, 25 जुलै 2022
इंडिया पोस्ट पेमेंट बँकेने  ग्राहकांना टाटा अपघात संरक्षण विमा योजना देण्यासंदर्भात टाटा एआयजी  सोबत करार केला आहे. राज्यातील सर्व टपाल कार्यालयांत या विमा योजनेच्या प्रसाराविषयी 15 जुलैपासून विशेष मोहीम हाती घेतली आहे. योजनेचा तपशील आणि पात्रता तपासण्यासाठी टपाल खात्याला भेट देण्याचे आवाहन करण्यात आले आहे.
संरक्षण मंत्रालय
हवाई दल प्रमुख रशियाच्या दौऱ्यावर
नवी दिल्ली, 8 जुलै 2019
हवाई दल प्रमुख एअर चिफ मार्शल बिरेंदर सिंग धनोआ 9 ते 12 जुलै दरम्यान रशियाला सदिच्छा भेट देणार आहेत.
हवाई दल प्रमुख रशियाच्या हवाई दलाच्या विविध परिचालन आणि प्रशिक्षण विभागाला भेट देतील, तसेच YAK-130 या रशियन प्रशिक्षक विमानाचे उड्डाणही करतील. रशियाच्या सशस्त्र दलाच्या वरिष्ठ अधिकाऱ्यांशी ते संवाद साधतील.
या दौऱ्यामुळे उभय देशांच्या हवाई दलादरम्यान संरक्षण सहकार्याला चालना मिळेल आणि द्विपक्षीय संबंध अधिक मजबूत होतील.
B.Gokhale/S.Kane/D.Rane
(Visitor Counter : 51
ग्राहक व्यवहार, अन्न आणि सार्वजनिक पुरवठा मंत्रालय
अन्न आणि सार्वजनिक वितरण विभागाच्या अंतर्गत गोदाम विकास आणि नियामक प्राधिकरणाकडून 'गोदाम नोंदणीचे महत्त्व आणि एफपीओ/पीएसीएसला होणारे ई-एनडब्ल्यूआरचे फायदे' या विषयावर वेबिनारचे आयोजन
नवी दिल्ली, 21 नोव्हेंबर 2021
अन्न आणि सार्वजनिक वितरण विभाग भारताच्या स्वातंत्र्याच्या 75 वर्षानिमित्त स्वातंत्र्याचा अमृत महोत्सवाचा 'आयकॉनिक वीक' साजरा करत आहे.या उत्सवाचा एक भाग म्हणून, आज गोदाम विकास आणि नियामक प्राधिकरण च्या वतीने शेतकरी उत्पादक संघटना /प्राथमिक कृषी सहकारी संस्था , नाबार्ड आणि छोटे शेतकरी कृषी व्यवसाय संघ यांच्या प्रतिनिधींसोबत वेबिनारचे आयोजन करण्यात आले होते.या वेबिनारला विविध राज्यातील 120 हून अधिक सहभागींनी उपस्थिती लावली.
अध्यक्ष श्री. हरप्रीत सिंग यांनी वेबिनारचे उद्घाटन केले आणि विविध राज्यातून सहभागी झालेल्या प्राथमिक कृषी सहकारी संस्था / शेतकरी उत्पादक संघटनांच्या प्रतिनिधींना संबोधित केले. त्यांनी शेताच्या बांधावर गोदाम सुविधा उपलब्ध करून देण्यासाठी प्राथमिक कृषी सहकारी संस्था / शेतकरी उत्पादक संघटनांचे महत्त्व आणि नैसर्गिक फायदा यावर जोर दिला.एकत्रीकरणाच्या संमिश्र सेवा, वर्गीकरण/प्रतवारी, वित्तीय संस्थांद्वारे तारण वित्त प्रदान करण्यात मदत करणे आणि सर्वोत्तम प्रक्रियेसाठी मोठ्या प्रमाणातील सामूहिक शेतमालाची योग्य वेळी विक्री आणि त्याद्वारे शेतकऱ्यांचे उत्पन्न वाढवणे हे व्यवसाय मॉडेल त्यांनी प्राथमिक कृषी सहकारी संस्था/शेतकरी उत्पादक संघटनांना सुचविले. शेतकऱ्यांना लाभ देण्याच्या दृष्टीने प्राथमिक कृषी सहकारी संस्था/शेतकरी उत्पादक संघटना या त्यांच्या मालकीची गोदामे नसल्यास त्यांच्या परिसरात वापरात नसलेली गोदामे भाड्याने घेऊ शकतात आणि त्यांना गोदाम विकास आणि नियामक प्राधिकरण मानकांमध्ये श्रेणीबद्ध करू शकतात.
गोदाम विकास आणि नियामक प्राधिकरणा विषयीची माहिती, नोंदणी प्रक्रिया, सवलती आणि इलेक्ट्रॉनिक निगोशिएबल वेअरहाऊस पावती , प्राथमिक कृषी सहकारी संस्था/ शेतकरी उत्पादक संघटनांसाठी अलिकडेच वाढवलेल्या फायद्यांसंदर्भात गोदाम विकास आणि नियामक प्राधिकरणाने तपशीलवार सादरीकरण केले. गोदामांचे नोंदणी शुल्क लक्षणीयरीत्या कमी करून शेतकरी उत्पादक संघटना/प्राथमिक कृषी सहकारी संस्था/ स्वयंसहाय्यता गटांसाठी 500 रुपये करण्यात आले आहे, अशी माहिती देण्यात आली. या आधी ते 5000 रुपये 30,000 रुपये होते.
गोदाम क्षेत्राचा विकास आणि ई -एनडब्ल्यूआरचे फायदे यावर एक लघुपट प्रकाशित करण्यात आला. गोदाम कार्यक्षेत्रासंबंधीचे सादरीकरण मेसर्स एनईआरएल द्वारे करण्यात आले.
नाबार्डचे श्री. जैनेंद्र अलोरिया यांनी प्राथमिक कृषी सहकारी संस्था आणि शेतकरी उत्पादक संघटनांना प्रोत्साहन देण्यासाठी केंद्र सरकारच्या विविध योजनांसंदर्भात विस्तृत सादरीकरण केले. नाबार्डकडून गोदामांच्या बांधकामासाठी दिल्या जाणारे विविध अनुदान आणि सहाय्याची माहिती त्यांनी दिली.
छोटे शेतकरी कृषी व्यवसाय संघाच्या श्री. विशाल यांनी ई-नाम कार्यप्रणाली स्पष्ट केली आणि ई-नाम आणि ई -एनडब्ल्यूआर एकत्रीकरणाद्वारे कृषी विपणनाचे फायदे अधोरेखित केले.
G.Chippalkatti/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 164
रेल्वे मंत्रालय
भारतीय रेल्वेने आयआरसीटीसीचे संकेतस्थळ तसेच ॲपच्या माध्यमातून ऑनलाईन आरक्षण केल्या जाणाऱ्या तिकिटांची मर्यादा वाढविली
नवी दिल्ली, 6 जून 2022
रेल्वे प्रवाशांच्या सोयीसाठी भारतीय रेल्वेने ऑनलाईन पद्धतीने आरक्षण केल्या जाणाऱ्या तिकिटांची संख्या वाढवली आहे. आधार क्रमांकाशी संलग्न नसलेल्या वापरकर्त्या आयडीद्वारे याआधी एका महिन्यात जास्तीतजास्त 6 तिकिटे काढता येत होती मात्र नव्या नियमानुसार, ही मर्यादा 12 तिकिटांपर्यंत वाढविण्यात आली आहे. आधार क्रमांकाशी संलग्न असलेल्या वापरकर्त्या आयडीद्वारे आता एका महिन्यात 12 ऐवजी 24 तिकिटे काढता येऊ शकतील. अर्थात या तिकिटांचे आरक्षण करणाऱ्या प्रवाशांपैकी कोणत्याही एका प्रवाशाच्या तिकीटाची आधार क्रमांकद्वारे पडताळणी केली जाईल असे रेल्वेने म्हटले आहे.
सध्या रेल्वे विभागाचे आयआरसीटीसी संकेतस्थळ तसेच ॲप यांचा वापर करून आधार क्रमांकाशी संलग्न नसलेल्या वापरकर्त्या आयडीद्वारे एका महिन्यात जास्तीतजास्त 6 तिकिटे काढता येतात आणि आधार क्रमांकाशी संलग्न असलेल्या वापरकर्त्या आयडीद्वारे एका महिन्यात जास्तीतजास्त 12 तिकिटे काढता येतात आणि यातील कोणत्याही एका प्रवाशाच्या तिकीटाची आधार क्रमांक वापरून पडताळणी केली जाते.
S.Kane/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 237
आरोग्य आणि कुटुंब कल्याण मंत्रालय
कोविड – 19: मिथक आणि तथ्य
भारतीय निवडणूक आयोगासमवेत 6 जानेवारी 2022 ला झालेल्या बैठकीत केंद्रीय आरोग्य मंत्रालयाच्या टिपण्णीबाबत माध्यमातून आलेली वृत्त तथ्यहीन आणि दिशाभूल करणारी
निवडणुका होणाऱ्या 5 राज्यातला कोविड संसर्ग आणि लसीकरण स्थिती याबाबत केंद्रीय आरोग्य मंत्रालयाने भारतीय निवडणूक आयोगाला दिली माहिती
नवी दिल्ली, 7 जानेवारी 2022
केंद्रीय आरोग्य आणि कुटुंब कल्याण मंत्रालयाने, भारतीय निवडणूक आयोगासमवेत काल झालेल्या बैठकीत, ‘देशातल्या कोविड स्थिती बाबत चिंता करण्याजोगी स्थिती नाही’ आणि ज्या राज्यात निवडणुका होऊ घातल्या आहेत अशा राज्यात ओमिक्रोनचे अतिशय कमी रुग्ण असल्याने चिंताजनक परिस्थिती नाही’ असे सुचवल्याचे काही माध्यमांच्या वृत्तातून सूचित करण्यात आले आहे. अशी वृत्ते पूर्णतः दिशाभूल करणारी आणि सत्याचा अपलाप करणारी आहेत. महामारीच्या काळात दिशाभूल करणारी माहिती देणारी मोहीम सुरु करण्याची प्रवृत्ती यातून दिसून येते.
केंद्रीय आरोग्य सचिवांनी, भारतीय निवडणूक आयोगासमवेत झालेल्या बैठकीत कोविड बाबत तसेच ओमायक्रोन बाबत जागतिक परिस्थिती आणि देशांतर्गत परिस्थिती याबाबत माहिती दिली. कोविडच्या वाढत्या संसर्गाच्या पार्श्वभूमीवर सार्वजनिक आरोग्य सज्जता आणि प्रतिसाद याबाबतचा तपशीलही सादर करण्यात आला. निवडणुका होणारी 5 राज्ये आणि त्यांची शेजारी राज्ये यावर सादरीकरणाचा प्रामुख्याने भर होता.S.Tupe/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
कोविड–19 बाबत अद्ययावत माहिती
देशव्यापी लसीकरण मोहिमेअंतर्गत भारताने आतापर्यन्त एकूण 138 कोटी 35 लाख मात्रा देण्यात आल्या आहेत.
भारतातील उपचाराधीन रुग्णांची संख्या 79,097 गेल्या 574 दिवसांतील सर्वात कमी आहे.
उपचाराधीन रुग्णांची संख्या एकूण रुग्णसंख्येच्या 1 % पेक्षा कमी आहे, सध्या त्याचे प्रमाण 0.23%आहे, जे मार्च 2020 पासून सर्वात कमी आहे.
सध्या रुग्ण बरे होण्याचा दर 98.40% ;मार्च 2020 पासून सर्वात अधिक
गेल्या 24 तासात 8,043 रुग्ण बरे झाले, एकूण बरे झालेल्या रुग्णांची संख्या वाढून 3,41,95,060
गेल्या 24 तासात 5,326 नवीन रुग्णांची नोंद झाली.
दैनंदिन पॉझिटिव्हिटी दर  ,गेले 78 दिवस 2% पेक्षा कमी.
साप्ताहिक पॉझिटिव्हिटी दर  ,गेले 37 दिवस 1% पेक्षा कमी.
आतापर्यंत एकूण 66.61 कोटी चाचण्या करण्यात आल्या.
राज्यनिहाय ओमायक्राॅन व्हेरियंट बाधित रुग्णांची संख्या
|
|
S. No.
|
|
State
|
|
No. of Omicron Cases
|
|
Discharged/Recovered/Migrated
|
|
1
|
|
Maharashtra
|
|
54
|
|
28
|
|
2
|
|
Delhi
|
|
54
|
|
12
|
|
3
|
|
Telangana
|
|
20
|
|
0
|
|
4
|
|
Karnataka
|
|
19
|
|
15
|
|
5
|
|
Rajasthan
|
|
18
|
|
18
|
|
6
|
|
Kerala
|
|
15
|
|
0
|
|
7
|
|
Gujarat
|
|
14
|
|
0
|
|
8
|
|
Uttar Pradesh
|
|
2
|
|
2
|
|
9
|
|
Andhra Pradesh
|
|
1
|
|
1
|
|
10
|
|
Chandigarh
|
|
1
|
|
0
|
|
11
|
|
Tamil Nadu
|
|
1
|
|
0
|
|
12
|
|
West Bengal
|
|
1
|
|
1
|
||
|
Total
|
|
200
|
|
77
पंतप्रधान कार्यालय
सतीश गुजराल यांच्या निधनाबद्दल पंतप्रधानांना शोक
(नवी दिल्ली, 27 मार्च 2020
पंतप्रधान नरेंद्र मोदी यांनी सतीश गुजराल यांच्या निधनाबद्दल शोक संदेश पाठवला आहे. ते आपल्या संदेशात म्हणतात, "सतीश गुजराल हे अष्टपैलू आणि बहुमुखी व्यक्तिमत्वाचे होते. दृढ निष्ठेने सर्जनशीलता जोपासली आणि प्रतिकूलतेवर मात केली त्यांची बौद्धिक तहान त्यांना दूरवर घेऊन गेली परंतु तरीही त्यांनी त्यांचे मुळ सोडले नाही. त्यांच्या निधनाने अत्यंत दुःख झाले आहे ओम शांती"
Satish Gujral Ji was versatile and multifaceted. He was admired for his creativity as well as the determination with which he overcame adversity. His intellectual thirst took him far and wide yet he remained attached with his roots. Saddened by his demise. Om Shanti.
— Narendra Modi  March 27, 2020
B.Gokhale/P.Kor
इलेक्ट्रॉनिक्स आणि माहिती तंत्रज्ञान मंत्रालय
इलेक्ट्रॉनिक्स आणि माहिती तंत्रज्ञान तसेच कौशल्य विकास आणि उद्योजकता राज्यमंत्री राजीव चंद्रशेखर यांनी 5 व्या आसियान -इंडिया व्यापार शिखरपरिषदेला केले संबोधित
डिजिटल तंत्रज्ञान क्षेत्रांमध्ये आसियान-भारत सहकार्यासाठी मोठी क्षमता आहे: राजीव चंद्रशेखर
विविध क्षेत्रांमध्ये झालेल्या वेगवान डिजिटलायझेशनमुळे आग्नेय आशिया देशांच्या संघटनेच्या  सदस्य देशांसोबतच्या भागीदारीसाठी भारताकडे मोठी क्षमता असल्याचे मत इलेक्ट्रॉनिक्स आणि माहिती तंत्रज्ञान तसेच कौशल्य विकास आणि उद्योजकता राज्यमंत्री राजीव चंद्रशेखर यांनी आज व्यक्त केले. आसियान-इंडिया व्यापार शिखरपरिषद 2023 ला ते दूरदृष्य प्रणालीद्वारे संबोधित करत होते. " धोरणात्मक व्यवसाय भागीदारीसाठी आसियान-भारत आर्थिक संबंध मजबूत करणे आणि पुढील वाटचाल" या विषयावरील ही शिखर परिषद होती.
क्वालालंपूरमध्ये भारत आणि 10-सदस्यीय गट यांच्यातील तीन दशकांहून अधिक प्रदीर्घ प्रतिबद्धतेच्या स्मरणार्थ आसियान-भारत मैत्री वर्षाचा एक भाग म्हणून ही शिखर परिषद आयोजित करण्यात येते.
चंद्रशेखर म्हणाले, “ई-कॉमर्स, ऑनलाइन मीडिया आणि वित्तीय सेवा यासारख्या क्षेत्रांमधील डिजिटल तंत्रज्ञान हे आसियान प्रांतातील आर्थिक विकासाला कारणीभूत ठरले आहे. मलेशिया आणि इतर आसियान देशांच्या डिजिटल परिवर्तनाच्या प्रवासात भारतीय आयटी कंपन्यांनी अविभाज्य भूमिका बजावली आहे.”
भारत आणि प्रादेशिक गट यांच्यातील पुढील सहकार्याविषयी त्यांनी मार्गदर्शन केले. “भारत आणि सिंगापूर यांच्यातील रिअल टाइम पेमेंट लिंकेज सिस्टमच्या अलीकडील घोषणेनंतर, मलेशिया आणि इतर आसियान देशांसोबत भारत अधिक देशांमधे ही प्रणाली कार्यान्वित करण्यासाठी काम करत आहे." असे त्यांनी सांगितले.
डिजिटलायझेशनच्या संदर्भात भारताने केलेल्या जलद प्रगतीची माहिती त्यांनी दिली. परवडणाऱ्या डिजिटल पायाभूत सुविधा, तंत्रज्ञानातील प्रगती, वेगाने वाढणारी स्टार्टअप परिसंस्था आणि खुल्या तंत्रज्ञानाचा विस्तार करण्यावर नरेंद्र मोदी सरकारने लक्ष केंद्रित केल्यामुळे हे बदल झाले आहेत, असे ते म्हणाले.
विविध डिजिटल सार्वजनिक पायाभूत सुविधा विकसित करण्यासाठी भारत सरकारने केलेल्या गुंतवणुकीबद्दल राजीव चंद्रशेखर यांनी सांगितले. यामुळे भारतीय अर्थव्यवस्था आणि समाजाच्या विविध क्षेत्रांमध्ये परिवर्तन घडवून आणले आहे, असेही ते म्हणाले.
भारतातील फिनटेक परिसंस्था विकसित करण्यासाठी युनिफाईड पेमेंटस इंटरफेसच्या च्या उत्साहवर्धक फलनिष्पत्तीबद्दल ते म्हणाले, “350 पेक्षा जास्त बँका आणि 260 दशलक्ष वापरकर्त्यांसह भारताच्या युनिफाइड पेमेंट्स इंटरफेसने भारतात पेमेंट करण्याच्या पद्धतीत बदल केला आहे आणि याद्वारे दरमहा 8 दशलक्ष व्यवहार केले जातात. "
युपीआय व्यतिरिक्त केंद्र सरकारने आधार, कोविन, गव्हर्नमेंट इ मार्केटप्लेस  सारख्या इतर डिजिटल सार्वजनिक पायाभूत सुविधांबद्दल त्यांनी माहिती दिली.
भारतीय स्पर्धा आयोग
ग्रीनको एनर्जी होल्डिंग्स  ला ओरीक्स कॉर्पोरेशन  कडून ओरीक्स विंड एसपीव्ही ओरीक्स हस्तांतरित करण्यास आणि GEH मध्ये ओरीक्सला समभाग घेण्याची भारतीय स्पर्धा आयोगाची परवानगी
नवी दिल्ली, 12 नोव्हेंबर 2020
भारतीय स्पर्धा आयोगाने स्पर्धा कायदा 2002 च्या कलम 31अंतर्गत आज ग्रीनको एनर्जी होल्डिंग्स  ला ओरीक्स कॉर्पोरेशन  कडून ओरीक्स विंड एसपीव्ही ओरीक्स हस्तांतरित करण्यास आणि GEH मध्ये ओरीक्सला समभाग घेण्यास मंजुरी दिली आहे.
ग्रीनको ग्रुप ऑफ कंपनीज जी GEH ही होल्डिंग कंपनी आहे. GEH च्या भारतातील उपकंपन्यांची मुख्य व्यावसायिक जबाबदारी, उर्जानिर्मिती प्रकल्प विकत घेणे, विकसित करणे, बंधने आणि त्यांचे व्यवस्थापन करणे ही आहे.
ओरीक्स ही ओरिक्स ग्रुप ऑफ कंपनीज ची होल्डिंग कंपनी आहे. ही कंपनी विविध प्रकारच्या सेवा देते, यात कॉर्पोरेट वित्तीय सेवा  व्यवस्थापन करार  बांधकाम व्यावसायिक, खाजगी इक्विटी गुंतवणूक, आयुर्विमा, बँकिंग आणि क्रेडीट, मालमत्ता व्यवस्थापन, पर्यावरण आणि उर्जा  अशाप्रकारच्या सेवा देते.
ओरीक्स विंड एसपीव्ही या ओरीक्सच्या उपकंपन्या आहेत ज्या मुख्यत्वे उर्जानिर्मिती आणि इतर संलग्न सेवांशी संबधित आहेत.
या कंपन्यांच्या समन्वयातून, GEH ला ओरीक्स कडून ओरीक्स विंड एसपीव्हीच्या समभागांमध्ये हिस्सा मिळेल आणि ओरीक्सला GEH मध्य इक्विटी हिस्सा मिळेल.G.Chippalkatti/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 107
संरक्षण मंत्रालय
संरक्षण क्षेत्रातील उत्कृष्टतेसाठी नवोन्मेष  योजना
नवी दिल्ली, 27 मार्च 2023
आत्मनिर्भरतेला चालना देण्यासाठी एमएसएमई, स्टार्ट-अप, स्वतंत्र नवोन्मेषक, संशोधन आणि विकास संस्था आणि शैक्षणिक संस्थांसह उद्योगांना संलग्न करून, संरक्षण आणि एरोस्पेस क्षेत्रात नवोन्मेष आणि तंत्रज्ञान विकासाला चालना देण्याच्या उद्देशाने, संरक्षण क्षेत्रातील उत्कृष्टतेसाठी  सरकारने नवोन्मेष उपक्रम सुरु केले आहेत. 28 फेब्रुवारी 2023 पर्यंत, 139 आयडीईएक्स विजेत्यांना अनुदान/निधी प्रदान करण्यात आला आहे. सेवांसाठी, यशस्वी चाचण्यांनंतर, तीन आयडीईएक्स विजेत्यांकडे पुरवठा करण्यासाठी मागणी नोंदवण्यात आली आहे. शिवाय, मंत्रालयाने आणखी 13 आयडीईएक्स उत्पादनांसाठी आवश्यकतेनुसार स्वीकृती  हे तत्व अवलंबले आहे.
संपूर्णपणे पोषक वातावरण तयार करण्यासाठी,विविध सरकारी संस्थांकडे उपलब्ध चाचणी सुविधा/पायाभूत सुविधांची सुलभ आणि जलद उपलब्धता, सुरळीत कार्यपद्धती वापरून सह-निर्मिती आणि सह-नवोन्मेष आणि किमान कागदपत्रे या सुविधांसाठी आयडीईएक्सचे 19 संबंधित भागीदार इनक्यूबेटर्सद्वारे, आयडीईएक्स विजेत्यांना तांत्रिक प्रोत्साहन देतात. सेवा पुरवठादारांकडे त्यांच्या प्रतिस्पर्ध्यांपेक्षा तांत्रिक बाजू भक्कम आहे हे सुनिश्चित करण्यासाठी आयडीईएक्स ने कृत्रिम बुद्धिमत्ता, ऑगमेंटेड रिॲलिटी  /व्हर्च्युअल रिॲलिटी , स्वायत्त/मानवरहित उपाय, स्टेल्थ, कार्यक्षेत्र जागरूकता, सुरक्षित संपर्क, सिम्युलेशन, दळणवळण, प्रेडिक्टिव मेंटेनन्स, स्पेस, सायबर सुरक्षा इत्यादीसारखे आघाडीचे तंत्रज्ञान /कार्यक्षेत्र यासाठी उत्तेजन देण्याच्या अनुषंगाने उपक्रम सुरु केले आहेत.
राज्यसभेत आज संरक्षण राज्यमंत्री अजय भट्ट यांनी अबीर रंजन बिस्वास यांना दिलेल्या लेखी उत्तरात ही माहिती दिली आहे.
N.Chitale/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 110